Forslag til RÅDETS FORORDNING om ændring af forordning (EF) nr. 2341/2002 for så vidt angår fiskerimuligheder for ansjos og havtaske i visse områder

(forelagt af Kommissionen)

BEGRUNDELSE

Ifølge Rådets forordning (EF) nr. 2341/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik [1] skal den samlede tilladte fangst (TAC) af ansjoser i ICES-underområde VIII tages op til fornyet behandling på grundlag af ny videnskabelig rådgivning. Kommissionen har modtaget ny rådgivning i form af en "In-season assessment of anchovy in the Bay of Biscay" fra en ad hoc-arbejdsgruppe under Kommissionens Videnskabelige, Tekniske og Økonomiske Komité for Fiskeri, der holdt møde fra 7. til 11. juli i Pasaia, Gipuzkoa (Spanien). Den videnskabelige rådgivning er baseret på nye oplysninger, der antyder, at de tidligere bekymringer om den lave ansjosbestand er blevet bekræftet af nylige videnskabelige undersøgelser, og at et fangstniveau på 11 000 tons er hensigtsmæssigt til at forhindre en forhøjelse af fiskedødeligheden i 2003. Kommissionen foreslår derfor, at TAC tilpasses den videnskabelige rådgivning.

[1] EFT L 358 af 31.12.2002, s. 59.

Nye oplysninger fra videnskabelige undersøgelser og fiskeindustrien antyder, at havtaskebestandene i ICES-område VII og afsnit VIIIa,b,d,e er større end forventet. På basis af ny rådgivning fra ICES foreslår Kommissionen, at TAC tilpasses den nye videnskabelige rådgivning. Forhøjelsen af TAC er ønskelig ud fra ønsket om at begrænse virkningerne af udsmid af havtaske, når de fanges i blandet fiskeri efter kulmule, tunge og glashvar. I overensstemmelse med rådgivningen er forhøjelsen beskeden for at forhindre målrettede fangster af små havtasker og en større fiskeriindsats i et område, hvor andre følsomme fiskebestande forekommer.

Rådet anmodes om at vedtage forslaget så hurtigt som muligt, så fiskerne kan planlægge deres aktiviteter i denne fangstsæson.

Forslag til RÅDETS FORORDNING om ændring af forordning (EF) nr. 2341/2002 for så vidt angår fiskerimuligheder for ansjos og havtaske i visse områder

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik [2], særlig artikel 20, stk. 1 og 4,

[2] EFT L 358 af 31.12.2002, s. 59.

under henvisning til forslag fra Kommissionen [3], og

[3] EUT C , , s. .

ud fra følgende betragtninger:

(1) Rådets forordning (EF) nr. 2341/2002 [4] fastsætter for 2003 fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger.

[4] EFT L 356 af 31.12.2002, s. 12. Forordning senest ændret ved Kommissionens forordning (EF) nr. 1407/2003 (EUT L 201 af 8.8.2003, s. 3).

(2) Den samlede tilladte fangst (TAC) for ansjos i ICES-underområde VIII bør fastsættes til 11 000 tons for hele 2003 under hensyn til ny videnskabelig rådgivning, der fremgår af den rapport om "In-season assessment of anchovy in the Bay of Biscay", som blev fremlagt på det møde i en ad hoc-arbejdsgruppe under Kommissionens Videnskabelige, Tekniske og Økonomiske Komité, der blev holdt fra 7. til 11. juli 2003. En nedsættelse af TAC bør dog ikke medføre, at de fangster, der er taget lovligt inden denne forordnings ikrafttræden, medfører kvotenedskæringer efter artikel 23, stk. 1, i Rådets forordning (EØF) nr. 2847/93 [5], artikel 5 i Rådets forordning (EF) nr. 847/96 [6] eller artikel 23 i Rådets forordning (EF) nr. 2371/2002.

[5] EFT L 261 af 20.10.1993, s. 1. Forordning senest ændret ved forordning (EF) nr. 806/2003 (EUT L 212 af 16.5.2003, s. 1).

[6] EFT 115 af 9.5.1996, s. 3 .

(3) TAC for havtaske i ICES-underområde VII og afsnit VIII a,b,d,e bør fastsættes til henholdsvis 17 138 og 3 862 tons for hele 2003 under hensyn til ny videnskabelig rådgivning fra ICES.

(4) Forordning (EF) nr. 2341/2002 bør derfor ændres tilsvarende -

UDSTEDT FØLGENDE FORORDNING:

Artikel 1

Bilag ID til forordning (EF) nr. 2341/2002 ændres i overensstemmelse med bilaget til nærværende forordning.

Artikel 2

Artikel 23, stk. 1, i forordning (EØF) nr. 2847/93, artikel 5 i forordning (EF) nr. 847/96 og artikel 23 i forordning (EF) nr. 2371/2002 anvendes ikke på fangster af ansjos, der tages i område VIII, inden nærværende forordning træder i kraft, og som overstiger kvoten i bilag ID til forordning (EF) nr. 2341/2002, som ændret ved nærværende forordning.

Artikel 3

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Rådets vegne

Formand

BILAG

I bilag ID til forordning (EF) nr. 2341/2002 affattes oplysningerne om ansjos i område VIII og havtaske i område VII and VIIIa, b, d, e således:

>TABELPOSITION>

>TABELPOSITION>